|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina VojvodinaPokrajinský sekretariát vzdelávania, predpisov,správy a národnostných menšín – národnostných spoločenstievBulvár Mihajla Pupina 16, 21000 Nový SadT: +381 21 487 4330ounz@vojvodinа.gov.rs

|  |  |
| --- | --- |
| ČÍSLO: 003378157 2025 09427 001 000 000 001  | DÁTUM: 4. 8. 2025 |

 |

Podľa článku 2 a 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník číslo: 14/15 a 10/17), článku 4 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie projektov v oblasti zlepšovania kvality výchovno-vzdelávacieho procesu základného vzdelávania – náklady na ubytovanie a dopravu žiakov tretieho ročníka základných škôl z územia AP Vojvodiny a angažovanie ich učiteľov ako sprievodcov v Kreatívnom centre Hertelendy – Bajić v Bočari na rok 2025 (Úradný vestník APV číslo: 40/25), a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník číslo: 57/22 a 38/25 – opätovná bilancia), pokrajinský tajomník vzdelávania, predpisov, správy a národnostných menšín – národnostných spoločenstiev vypísal

**SÚBEH**

**NA FINANCOVANIE A SPOLUFINANCOVANIE PROJEKTU V OBLASTI ZVYŠOVANIA KVALITY VÝCHOVNO-VZDELÁVACIEHO PROCESU ZÁKLADNÉHO VZDELÁVANIA – NÁKLADY NA UBYTOVANIE A DOPRAVU ŽIAKOV TRETIEHO ROČNÍKA ZÁKLADNÝCH ŠKÔL Z ÚZEMIA AP VOJVODINY A ANGAŽOVANIE ICH UČITEĽOV AKO SPRIEVODCOV V KREATÍVNOM CENTRE HERTELENDY – BAJIĆ V BOČARI NA ROK 2025**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s Finančným plánom na rok 2025 na zvýšene kvality základného vzdelávania – náklady na ubytovanie a dopravu žiakov tretieho ročníka základných škôl z územia AP Vojvodiny a angažovanie ich učiteľov ako sprievodcov na realizáciu všetkých plánovaných aktivít v oblasti prírodných a spoločenských vied, umenia a kultúry, ktoré sa budú konať v období september – december 2025 v Kreatívnom centre Hertelendy – Bajić v Bočari, určuje sumu **10 000 000,00 dinárov**.

**PODMIENKY SÚBEHU**

*1. Žiadatelia*

Právo účasti na súbehu majú základné školy na území AP Vojvodiny, založené Srbskou republikou, autonómnou pokrajinou alebo jednotkou lokálnej samosprávy. Uvedené finančné prostriedky sú určené na zvýšenie kvality výchovno-vzdelávacieho procesu základného vzdelávania a výchovy – náklady na ubytovanie a dopravu žiakov tretieho ročníka základných škôl z územia Autonómnej pokrajiny Vojvodiny a angažovanie ich učiteľov ako sprievodcov na realizáciu všetkých plánovaných aktivít v Kreatívnom centre Hertelendy – Bajić v Bočari, ktoré sa budú konať v období september – december 2025.

Základné školy sa môžu uchádzať o:

1) náklady na ubytovanie a stravu pre maximálne 20 žiakov tretieho ročníka, na ich účasť na plánovaných aktivitách, na 4 plné penzióny (začínajúc obedom v pondelok, končiac raňajkami v piatok);

2) náklady na pobyt učiteľov ako sprievodcov žiakov (1 učiteľ – sprievodca na 10 žiakov),

3) náklady na dopravu žiakov a ich učiteľov do Kreatívneho centra Hertelendy – Bajić v Bočari, ako aj náklady na spiatočnú cestu;

Plánované aktivity budú organizované podľa harmonogramu, ktorý vypracuje sekretariát.

Finančnou podporou, ktorá sa týmto súbehom poskytuje, sa chráni verejný záujem určený ustanoveniami článku 6, 7, 8 a 9 Zákona o základoch systému vzdelania a výchovy (vestník Službeni glasnik RS č. 88/2017, 27/2018 – iné zákony, 10/2019, 6/2020, 129/2021, 92/2023 a 19/2025).

*2. Kritériá pridelenia finančných prostriedkov*

Kritériá pre rozdelenie finančných prostriedkov podľa Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie projektu v oblasti zvyšovania kvality výchovno-vzdelávacieho procesu základného vzdelávania – náklady na ubytovanie a dopravu žiakov tretieho ročníka základných škôl z územia Autonómnej pokrajiny Vojvodiny a angažovanie ich učiteľov ako sprievodcov v Kreatívnom centre Hertelendy – Bajić v Bočari na rok 2025 sú:

* úroveň rozvoja miestnej samosprávy, na ktorej území škola sídli;
* škola, v ktorej sa výchovno-vzdelávacia práca vykonáva aj v jazyku národnostnej menšiny – národnostného spoločenstva;

**SPÔSOB PODÁVANIA PRIHLÁŠKY**

Žiadosti o pridelenie finančných prostriedkov sa predkladajú na jednotnom tlačive sekretariátu (jedna ustanovizeň podáva len jednu prihlášku). Kompletnú súbehovú dokumentáciu je možné prebrať od **5. augusta 2025** z webového sídla sekretariátu [**www.puma.vojvodina.gov.rs.**](http://www.puma.vojvodina.gov.rs)

Žiadosti sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s poznámkou „Pre súbeh – na financovanie a spolufinancovanie projektu v oblasti zvýšenia kvality výchovno-vzdelávacieho procesu základného vzdelávania – náklady na ubytovanie a dopravu žiakov tretieho ročníka základných škôl z územia Autonómnej pokrajiny Vojvodiny a angažovanie ich učiteľov ako sprievodcov v Kreatívnom centre Hertelendy – Bajić v Bočari na rok 2025“, Bulvár Mihajla Pupina 16, 21000 Nový Sad, alebo sa podajú osobne odovzdaním na podateľni pokrajinských správnych orgánov v Novom Sade (na prízemí budovy Pokrajinskej vlády).

Spolu s prihláškou na súbeh sa predkladá vyplnená jednotná prihláška s uvedením počtu žiakov, o ktorých sa škola uchádza (v časti prihlášky týkajúcej sa žiakov – uvádza sa iba počet žiakov bez uvedenia osobných údajov žiakov a v časti prihlášky týkajúcej sa učiteľa je potrebné, bez uvedenia osobných údajov, uviesť kompetencie a pohlavie.

Spolu s prihláškou na súbeh sa predkladá aj nezáväzná ponuka týkajúca sa ceny organizovanej dopravy žiakov a ich učiteľov do Kreatívneho centra Hertelendy – Bajić v Bočari, ako aj nákladov na spiatočnú dopravu.

Doklady o splnení požiadaviek na žiakov a učiteľov základné školy predkladajú na požiadanie sekretariátu – pri zostavovaní harmonogramu účasti – a riaditeľ školy zodpovedá za správnosť údajov uvedených v tlačive.

Ak je žiadosť podpísaná osobou na základe oprávnenia, je potrebné pripojiť náležité oprávnenie pre jej podpisovanie.

Spolu s prihláškou na súbeh sa vypĺňa aj Potvrdenie o zdravotnom stave žiaka, ktoré je potrebné vyplniť a **odovzdať učiteľovi – sprievodcovi**, ktorý bude dieťa sprevádzať. Potvrdenie o zdravotnom stave sa sekretariátu **nepredkladá.**

V prípade potreby sekretariát si vyhradzuje právo vyžiadať si od žiadateľa doplňujúcu dokumentáciu a informácie; a ak žiadateľ neodpovie na žiadosť o doplnenie dokumentácie do 8 dní, sekretariát bude považovať žiadosť za neúplnú.

O pridelení finančných prostriedkov príjemcom rozhoduje pokrajinský tajomník na návrh komisie na uskutočnenie súbehu, ktorá posudzuje prijaté žiadosti.

Komisia nebude rozoberať:

* neúplné prihlášky;
* oneskorené prihlášky;
* nepovolené prihlášky (predložené neoprávnenými osobami a subjektmi, ktoré neboli plánované v súbehu);
* prihlášky, ktoré nesúvisia s účelmi stanovenými súbehom.

**Lehota podávania prihlášok na súbeh je 22. augusta 2025.**

Tlačivo prihlášky a tlačivo Potvrdenia o zdravotnom stave žiaka je možné stiahnuť od 5. augusta 2025 na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev [**www.puma.vojvodina.gov.rs**](http://www.puma.vojvodina.gov.rs/)**.**

Výsledky súbehu sa uverejňujú na webovej stránke sekretariátu.

Informácie v súvislosti so súbehom možno získať na telefónnych číslach: 021/ 487 4330.

**POKRAJINSKÝ TAJOMNÍK**

Róbert Ótott